แผนที่แสดงที่ตั้งของอ่าวไทย
**อ่าวไทย** (เดิมชื่อ **อ่าวสยาม**) เป็นน่านน้ำที่อยู่ในทะเลจีนใต้ มหาสมุทรแปซิฟิก ล้อมรอบด้วยประเทศไทย มาเลเซีย กัมพูชา และเวียดนาม

อ่าวไทยไม่เพียงแต่มีความสำคัญในทางภูมิศาสตร์และทรัพยากรธรรมชาติ แต่ยังมีความสำคัญในทางกฎหมายอาญาอย่างยิ่ง โดยถือเป็นอาณาเขตที่ศาลไทยมีอำนาจพิจารณาคดีเกี่ยวกับความผิดที่เกิดขึ้นในอาณาบริเวณอ่าวไทยตามที่กำหนดเขตไว้ในกฎหมายให้ถือเป็นราชอาณาจักรไทยด้วย

ประวัติศาสตร์
-------------

ภาพแผนที่โลกแผ่นที่11ของทอเลมี ทางซ้ายมือคืออ่าวเบงกอล โดยในแผนที่เรียกว่า*ปากอ่าวแม่น้ำคงคา*
อ่าวไทยได้ถูกกล่าวถึงครั้งแรกในแผนที่โลกของทอเลมีในชื่อ*แมกนัสไซนัส* (Magnus Sinus) หรือ*อ่าวที่กว้างไกล*ในภาษากรีก ซึ่งทะเลมีได้รวบรวมคำบรรยายจากพ่อค้าวาณิชที่เดินเรือไปอาณาจักรฟูนาน ซึ่งทำให้ทอเลมีอธิบายว่า *หากเดินเรือจากอ่าวคงคา ผ่านแหลมทองคำ (Golden Chersonese) ขึ้นไปทางเหนือจะเจอปากอ่าวที่มีขนาดใหญ่มาก มีชายฝั่งคดเคี้ยวและมีแม่น้ำหลายสายไหลลงมาที่อ่าวนึ้* ซึ่งแม่น้ำหลายสายที่ว่าอาจหมายถึง แม่น้ำแม่กลอง แม่น้ำท่าจีน แม่น้ำเจ้าพระยา แม่น้ำป่าสัก (ในสมัยนั้น พื้นที่ลุ่มน้ำภาคกลางยังเป็นชายฝั่งอ่าวไทยอยู่เนื่องจากยังไม่มีตะกอนมาทับถมพื้นที่แถบกรุงเทพและปริมณฑล) และแม่น้ำบางปะกง โดยหากเดินเรือผ่านพื้นที่จังหวัดตราดลงไปอีกก็จะเจอเมืองท่าสำคัญของอาณาจักรฟูนาน ซึ่งปัจจุบันอยู่ที่แหล่งโบราณคดีโอเคีย ตำบลเตินเชิว จังหวัดอานซาง ประเทศเวียดนาม

พื้นที่
-------

อ่าวไทยมีพื้นที่ 300,858.76 ตารางกิโลเมตร เขตแดนของอ่าวไทยกำหนดด้วยเส้นที่ลากจากแหลมกาเมาหรือแหลมญวนทางตอนใต้ของเวียดนาม ไปยังเมืองโกตาบารูในชายฝั่งมาเลเซีย ซึ่งอยู่ห่างกัน 381 กิโลเมตร โดยจุดเหนือสุดของอ่าวไทย ตรงปากแม่น้ำเจ้าพระยา นิยมเรียกกันว่า "อ่าวประวัติศาสตร์รูปตัว ก" ซึ่งต่างชาติเรียก "อ่าวกรุงเทพฯ" 

ชายฝั่งทะเลอ่าวไทยทอดยาว 1,840 กิโลเมตร มีความลึกเฉลี่ย 58 เมตร (190 ฟุต) จุดที่ลึกที่สุด 85 เมตร (279 ฟุต) จึงทำให้การแลกเปลี่ยนระหว่างน้ำจืดกับน้ำเค็มเป็นไปอย่างเชื่องช้า น้ำจืดจำนวนมากที่ไหลมาจากแม่น้ำต่าง ๆ ทำให้น้ำทะเลในอ่าวไทยมีระดับความเค็มต่ำประมาณร้อยละ 3.05-3.25 และมีตะกอนสูง แต่บริเวณที่ลึกกว่า 50 เมตร มีความเค็มสูงกว่านี้ประมาณร้อยละ 3.4% ซึ่งเกิดจากน้ำทะเลที่ไหลเข้ามาจากทะเลจีนใต้

อาณาเขตของอ่าวไทย
-----------------

### ความสำคัญ

บทความหลัก: กฎหมายอาญาไทย § การใช้กฎหมายอาญา
อาณาเขตของอ่าวไทยนั้นมีความเกี่ยวข้องกับหลักเรื่องดินแดนตามประมวลกฎหมายอาญา ซึ่ง หยุด แสงอุทัย ศาสตราจารย์ประจำคณะนิติศาสตร์ มหาวิทยาลัยธรรมศาสตร์ ว่า

> "ประมวลกฎหมายอาญาได้วางหลักเกณฑ์ไว้โดยใช้หลักดินแดน...'หลักดินแดน' หมายความว่า กฎหมายของรัฐใด ย่อมใช้บังคับแก่การกระทำความผิดที่เกิดขึ้นภายในเขตของรัฐนั้น ทั้งนี้...เพราะรัฐทุกรัฐมีอธิปไตยเหนืออาณาเขตของตน"
> 
> 

ตามกฎหมายไทยแล้ว มีบัญญัติในประมวลกฎหมายอาญา มาตรา 4 วรรคหนึ่ง ว่า *"ผู้ใดกระทำความผิดในราชอาณาจักรต้องรับโทษตามกฎหมาย"* และ ววรรคสองว่า *"การกระทำความผิดในเรือไทยหรืออากาศยานไทยไม่ว่าจะอยู่ ณ ที่ใด ให้ถือว่ากระทำความผิดในราชอาณาจักร"* ดังนั้น "ราชอาณาจักรไทย" ตามประมวลกฎหมายอาญาจึงหมายความถึง

1. พื้นดินและพื้นน้ำในอาณาเขตประเทศไทย
2. ทะเลห่างจากดินแดนที่เป็นประเทศไทยไม่เกินสิบสองไมล์ทะเล
3. ทะเลอันเป็นอ่าวไทย ตามที่กำหนดใน พระราชบัญญัติกำหนดเขตจังหวัดในอ่าวไทยตอนใน พ.ศ. 2502 เก็บถาวร 2004-05-29 ที่ เวย์แบ็กแมชชีน
4. พื้นอากาศเหนือ 1. 2. และ 3.
5. อากาศยานไทย และเรือไทย

### ทะเลอันเป็นอ่าวไทย

แผนที่แนบท้ายพระราชบัญญัติกำหนดเขตจังหวัดในอ่าวไทยตอนใน พ.ศ. 2502
พระราชบัญญัติกำหนดเขตจังหวัดในอ่าวไทยตอนใน พ.ศ. 2502 เก็บถาวร 2004-05-29 ที่ เวย์แบ็กแมชชีน เป็นพระราชบัญญัติที่ตราขึ้นเมื่อ 23 กันยายน พ.ศ. 2502 ประกาศในราชกิจจานุเบกษา เล่ม 76 ตอนที่ 92 หน้าที่ 430 วันที่ 29 กันยายน ปีเดียวกันนั้น และมีผลใช้บังคับในวันถัดจากวันประกาศในราชกิจจานุเบกษา

เหตุผลในการประกาศใช้พระราชบัญญัติดังกล่าว ดังนี้ เนื่องจากเขตจังหวัดต่าง ๆ ทางทะเลในอ่าวไทยตอนในยังไม่เป็นที่ชัดแจ้ง เป็นเหตุให้เกิดความยุ่งยากในทางปฏิบัติบางประการจึงควรจะได้กำหนดเสียให้เป็นที่ชัดแจ้ง เพื่อประโยชน์ในการปกครองและความสะดวกของประชาชน จึงจำเป็นต้องตราพระราชบัญญัตินี้

โดยมาตรา 3 แห่งพระราชบัญญัติดังกล่าวกำหนดเขตอ่าวไทยไว้ดังต่อไปนี้ *(ดูแผนที่ด้านขวาประกอบ)*

#### จังหวัดเพชรบุรี

จากจุดอักษร ก. ตำบลห้วยทรายเหนือ อำเภอชะอำ ละติจูด 12 องศา-35 ลิปดา45 พิลิปดาเหนือ, ลองจิจูด 49 องศา-47 ลิปดา-30 พิลิปดาตะวันออก; ขนานกับเส้นละติจูดไปถึงจุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก

จากจุดอักษร ข. บนเส้นแบ่งเขตจังหวัดระหว่างจังหวัดเพชรบุรีกับจังหวัดสมุทรสงครามไปถึงจุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก; แล้วขนานกับเส้นละติจูดไปถึงจุดหมายเลข (3), ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก จากจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นลองจิจูดไปบรรจบกันที่จุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก

#### จังหวัดสมุทรสงคราม

จากจุดอักษร ข. บนเส้นแบ่งเขตจังหวัดระหว่างจังหวัดเพชรบุรีกับจังหวัดสมุทรสงครามไปถึงจุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวัออก

จากจุดอักษร ค. บนเส้นแบ่งเขตจังหวัดระหว่างจังหวัดสมุทรสงครามกับจังหวัดสมุทรสาครไปบรรจบกันที่จุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก

#### จังหวัดสมุทรสาคร

จากจุดอักษร ค. บนเส้นแบ่งเขตจังหวัดระหว่างจังหวัดสมุทรสงครามกับจังหวัดสมุทรสาครไปถึงจุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก

จากจุดอักษร ง. บนเส้นแบ่งเขตจังหวัดระหว่างจังหวัดสมุทรสาครกับจังหวัดธนบุรีไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก

จากจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นละติจูดไปบรรจบกันที่จุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก

#### จังหวัดธนบุรี

จากจุดอักษร ง. บนเส้นแบ่งเขตจังหวัดระหว่างจังหวัดสมุทรสาครกับจังหวัดธนบุรีไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก

จากจุดอักษร จ. บนเส้นแบ่งเขตจังหวัดระหว่างจังหวัดธนบุรีกับจังหวัดสมุทรปราการ ขนานกับเส้นลองจิจูดไปบรรจบกันที่จุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก

สำหรับพื้นที่จังหวัดธนบุรีในแผนที่นั้น ปัจจุบันคือเขตบางขุนเทียน กรุงเทพมหานคร

#### จังหวัดสมุทรปราการ

จากจุดอักษร จ. บนเส้นแบ่งเขตจังหวัดระหว่างจังหวัดธนบุรีกับจังหวัดสมุทรปราการ ขนานกับเส้นลองจิจูดไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก

จากจุดอักษร ฉ. บนเส้นแบ่งเขตจังหวัดระหว่างจังหวัดสมุทรปราการกับจังหวัดฉะเชิงเทราไปถึงจุดหมายเลข (4) ละติจุด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก

จากจุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก; ขนานกับเส้นละติจูดไปบรรจบกันที่จุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก

#### จังหวัดฉะเชิงเทรา

จากจุดอักษร ฉ. บนเส้นแบ่งเขตจังหวัดระหว่างจังหวัดสมุทรปราการกับจังหวัดฉะเชิงเทราไปถึงจุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก

จากจุดอักษร ช. บนเส้นแบ่งเขตจังหวัดระหว่างจังหวัดฉะเชิงเทรากับจังหวัดชลบุรีไปบรรจบกันที่จุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก

#### จังหวัดชลบุรี

จากจุดอักษร ช. บนเส้นแบ่งเขตจังหวัดระหว่างจังหวัดฉะเชิงเทรากับจังหวัดชลบุรีไปถึงจุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก

จากจุดอักษร ซ. แหลมบ้านช่องแสมสาน ตำบลสัตหีบ อำเภอสัตหีบ ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-57 ลิปดา-45 พิลิปดาตะวันออก; ขนานกับเส้นละติจูดไปถึงจุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก

จากจุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นลองจิจูดไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก

จากจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นละติจูดไปบรรจบกันที่จุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก

สายน้ำในอ่าวไทย
---------------

แม่น้ำสายหลักที่น้ำในแม่น้ำไหลลงสู่อ่าวไทย คือ แม่น้ำเจ้าพระยา แม่น้ำท่าจีนที่แยกสาขาออกมา แม่น้ำแม่กลองที่ไหลลงสู่อ่าวแม่กลอง จังหวัดสมุทรสงคราม แม่น้ำบางปะกง และแม่น้ำตาปีที่ไหลลงสู่อ่าวบ้านดอน จังหวัดสุราษฎร์ธานี

น้ำอุ่นในอ่าวไทยทำให้เกิดแนวปะการังที่สวยงาม โดยสถานที่ดำน้ำที่ได้รับความนิยม เช่น เกาะสมุย และเกาะเต่า ในจังหวัดสุราษฎร์ธานี

ทรัพยากรธรรมชาติที่พบในอ่าวไทย คือ น้ำมันและแก๊สธรรมชาติ

รายชื่อจังหวัดของประเทศไทยที่มีชายฝั่งติดกับอ่าวไทย
---------------------------------------------------

เรียงทวนเข็มนาฬิกาจากชายแดนกัมพูชาที่จังหวัดตราด วกขึ้นอ่าวไทยตอนตัว ก แล้วลงไปจนจรดชายแดนมาเลเซียที่จังหวัดนราธิวาส

1. ตราด
2. จันทบุรี
3. ระยอง
4. ชลบุรี
5. ฉะเชิงเทรา
6. สมุทรปราการ
7. กรุงเทพมหานคร
8. สมุทรสาคร
9. สมุทรสงคราม
10. เพชรบุรี
11. ประจวบคีรีขันธ์
12. ชุมพร
13. สุราษฎร์ธานี
14. นครศรีธรรมราช
15. สงขลา
16. ปัตตานี
17. นราธิวาส

ฤดูปิดอ่าว
----------

ทุกวันที่ 15 กุมภาพันธ์ ถึง 15 พฤษภาคม ของทุกปี อันเป็นช่วงที่สัตว์น้ำเศรษฐกิจโดยเฉพาะปลาทูและสัตว์น้ำอื่น ๆ วางไข่ เลี้ยงตัวในวัยอ่อนและเจริญเติบโต เป็นฤดูปิดอ่าว กรมประมงจะประกาศควบคุมการทำประมงตั้งแต่ จังหวัดประจวบคีรีขันธ์ จังหวัดชุมพร และ จังหวัดสุราษฎร์ธานี ครอบคลุมพื้นที่ประมาณ 26,400 ตารางกิโลเมตร

การประกาศใช้มาตรการปิดอ่าวนี้มีมาตั้งแต่ปี พ.ศ. 2496 ถ้าชาวประมงรายใดฝ่าฝืน ต้องระวางโทษปรับตั้งแต่ 5,000-10,000 บาท หรือจำคุกไม่เกิน 1 ปี หรือทั้งจำทั้งปรับ

เชิงอรรถ
--------

1. ↑  The Encyclopædia of Geography: Comprising a Complete Description of the Earth, Physical, Statistical, Civil, and Political, Volume 1
2. ↑  ข้อมูลอุทกศาสตร์น่านน้ำไทย, 2550 : ออนไลน์.
3. 1 2  Khongchai, Narongsak; Vibunpant, Somchai; Eiamsa-ard, Monton; Supongpan, Mala. "Preliminary Analysis of Demersal Fish Assemblages in Coastal Waters of the Gulf of Thailand" (PDF). *Worldfish*. คลังข้อมูลเก่าเก็บจากแหล่งเดิม (PDF)เมื่อ 2015-02-19. สืบค้นเมื่อ 19 Feb 2015. หน้า 250
4. 1 2  หยุด แสงอุทัย, 2551 : 18.
5. ↑  "ปิดอ่าวไทย 3 เดือน อนุรักษ์ปลาทูและสัตว์น้ำอื่น ๆ", 2549 : ออนไลน์.
6. ↑  "กรมประมงสั่งปิดฝั่ง 'อ่าวไทย' 3 เดือน ห้ามจับสัตว์น้ำฤดูวางไข่-ตั้งแต่ประจวบฯถึงสุราษฏร์", 2 แนวหน้า, 2551 : ออนไลน์.

อ้างอิง
-------

* *"กรมประมงสั่งปิดฝั่ง 'อ่าวไทย' 3 เดือน ห้ามจับสัตว์น้ำฤดูวางไข่-ตั้งแต่ประจวบฯ ถึงสุราษฏร์".* (2551, 13 กุมภาพันธ์). [ออนไลน์]. เข้าถึงได้จาก: <1[*ลิงก์เสีย*]>. (เข้าถึงเมื่อ: 11 มกราคม 2552).
* *"ข้อมูลอุทกศาสตร์น่านน้ำไทย."* (2550). [ออนไลน์]. เข้าถึงได้จาก: <1>. (เข้าถึงเมื่อ: 11 มกราคม 2552).
* *"ปิดอ่าวไทย 3 เดือน อนุรักษ์ปลาทูและสัตว์น้ำอื่น ๆ"*. (2549, 10 กุมภาพันธ์). [ออนไลน์]. เข้าถึงได้จาก: <1>. (เข้าถึงเมื่อ: 11 มกราคม 2552).
* สำนักงานคณะกรรมการกฤษฎีกา
	+ (2549, 6 กรกฎาคม). *พระราชบัญญัติกำหนดเขตจังหวัดในอ่าวไทยตอนใน พ.ศ. 2502.* [ออนไลน์]. เข้าถึงได้จาก: <1 เก็บถาวร 2004-05-29 ที่ เวย์แบ็กแมชชีน>. (เข้าถึงเมื่อ: 11 มกราคม 2552).
	+ (2551, 11 กุมภาพันธ์). *ประมวลกฎหมายอาญา.* [ออนไลน์]. เข้าถึงได้จาก: <1 เก็บถาวร 2004-05-12 ที่ เวย์แบ็กแมชชีน>. (เข้าถึงเมื่อ: 11 มกราคม 2552).
* หยุด แสงอุทัย. (2551). *กฎหมายอาญา ภาค 1.* (พิมพ์ครั้งที่ 20, แก้ไขเพิ่มเติม). กรุงเทพฯ : สำนักพิมพ์มหาวิทยาลัยธรรมศาสตร์. ISBN 9789749000413.
* Hugh Murray, William Wallace, Robert Jameson, Sir William Jackson Hooker, William Swainson. (1843) *"The Encyclopædia of Geography: Comprising a Complete Description of the Earth, Physical, Statistical, Civil, and Political, Volume 1 "* บรรทัดที่5 ถึง 15 หน้า57 E-book link by Google


| * ด
* ค
* ก
มหาสมุทร ทะเล และช่องแคบที่สำคัญของโลก |
| --- |
| มหาสมุทรอาร์กติก | 

|  |  |
| --- | --- |
| ช่องแคบ | คารา **·**  เบริง |
| ทะเล | กรีนแลนด์ **·**  ขาว **·**  คารา **·**  ชุกชี **·**  ไซบีเรียตะวันออก **·**  แบเร็นตส์ **·**  โบฟอร์ต **·**  เปโชรา **·**  พรินซ์กุสตาฟอะดอล์ฟ **·**  ลัปเตฟ **·**  ลิงคอล์น |
| อ่าว | เจมส์ **·**  แบฟฟิน **·**  อามันด์เซน **·**  ฮัดสัน |

 |
| มหาสมุทรแอตแลนติก | 

|  |  |
| --- | --- |
| ช่องแคบ | แคตทีแกต **·**  ซิซิลี **·**  ดาร์ดะเนลส์ **·**  เดนมาร์ก **·**  เดรก **·**  เดวิส **·**  โดเวอร์ **·**  ตุรกี **·**  บริสตอล **·**  บอสพอรัส **·**  ฟลอริดา **·**  ยิบรอลตาร์ **·**  สแกเกอร์แรก **·**  อังกฤษ |
| ทะเล | ครีต **·**  เคลติก **·**  แคริบเบียน **·**  ซาร์แกสโซ **·**  ดำ **·**  ติร์เรเนียน **·**  เทรซ **·**  นอร์เวย์ **·**  บอทเนีย **·**  แบลีแอริก **·**  บอลติก **·**  มาร์มะรา **·**  มีร์โทอัน **·**  เมดิเตอร์เรเนียน **·**  ลีกูเรีย **·**  เหนือ **·**  แลบราดอร์ **·**  อะซอฟ **·**  อัลโบรัน **·**  อาร์เจนไทน์ **·**  เอเดรียติก **·**  อีเจียน **·**  ไอริช **·**  ไอโอเนียน **·**  เฮบริดีส |
| อ่าว | กวานาบารา **·**  กัมเปเช **·**  กินี **·**  เชสพีก **·**  ซิดรา **·**  เซนต์ลอว์เรนซ์ **·**  บอทเนีย **·**  บอทเนีย (เหนือ) **·**  บิสเคย์ **·**  ฟันดี **·**  ฟินแลนด์ **·**  รีกา **·**  เวเนซุเอลา **·**  เม็กซิโก **·**  ฮอนดูรัส |

 |
| มหาสมุทรอินเดีย | 

|  |  |
| --- | --- |
| ช่องแคบ | บับเอลมันเดบ **·**  ซุนดา **·**  บาสส์ **·**  พอล์ก **·**  มะละกา **·**  โมซัมบิก **·**  ฮอร์มุซ |
| ทะเล | แดง **·**  ติมอร์ **·**  แลกคาดิฟ **·**  อันดามัน **·**  อาหรับ |
| อ่าว | กัจฉ์ **·**  เกรตออสเตรเลียนไบต์ **·**  ขัมภัต **·**  ชาร์ก **·**  เซนต์วินเซนต์ **·**  เบงกอล **·**  เปอร์เซีย **·**  เมาะตะมะ **·**  สุเอซ **·**  สเปนเซอร์ **·**  อะกาบา **·**  เอเดน **·**  โอมาน |

 |
| มหาสมุทรแปซิฟิก | 

|  |  |
| --- | --- |
| ช่องแคบ | การีมาตา **·**  เกาหลี **·**  คุก **·**  ซุนดา  **·**  เดรก **·**  ไต้หวัน **·**  ทอร์เรส **·**  บาสส์ **·**  เบริง **·**  มากัซซาร์ **·**  ลาเปรูส **·**  ลูซอน |
| ทะเล | กาโมเตส **·**  คอรัล **·**  โคโร **·**  จีนตะวันออก **·**  จีนใต้ **·**  ชวา **·**  ชิลี **·**  เซรัม **·**  ซาวู **·**  ซีบูยัน **·**  ซูลู **·**  เซเลบีส **·**  โซโลมอน **·**  ญี่ปุ่น **·**  แทสมัน **·**  บันดา **·**  บาหลี **·**  บิสมาร์ก **·**  เบริง **·**  โบฮอล **·**  ปั๋วไห่ **·**  โฟลเร็ซ **·**  ฟิลิปปิน **·**  โมลุกกะ **·**  วัซายัน **·**  เหลือง **·**  อาราฟูรา **·**  อินแลนด์ **·**  โอค็อตสค์ **·**  ฮัลมาเฮรา |
| อ่าว | กาลิฟอร์เนีย **·**  เกาหลี **·**  เกาหลีตะวันออก **·**  คาร์เพนแทเรีย **·**  แคลิฟอร์เนีย **·**  เจนดราวาซีห์ **·**  เชลีคอฟ **·**  ตังเกี๋ย **·**  เตอวนเตเปก **·**  ไทย **·**  บริสตอล **·**  ปานามา **·**  ปาปัว **·**  เหลียวตง **·**  อะนาดีร์ **·**  อะแลสกา |

 |
| มหาสมุทรใต้ | 

|  |  |
| --- | --- |
| ช่องแคบ | เดรก |
| ทะเล | เดวิส **·**  เบลลิงส์เฮาเซิน **·**  รอสส์ **·**  เวดเดลล์ **·**  สโกเชีย **·**  อามันด์เซน |

 |
| ทะเลปิด | 

|  |  |
| --- | --- |
| ทะเล | แคสเปียน **·**  ซอลตัน **·**  เดดซี **·**  อารัล |
| ทะเลสาบ | 

|  |  |
| --- | --- |
| แอฟริกา | ชาด **·**  ชิลวา **·**  แทนกันยีกา **·**  เทอร์แคนา **·**  วิกตอเรีย |
| เอเชีย | เขมร **·**  เซวาน **·**  บัลคัช **·**  ไบคาล **·**  วาน **·**  อูร์เมีย **·**  สงขลา **·**  หน่ำโฉ **·**  อิสซิกกัล |
| ยุโรป | ไปปัส **·**  วแนร์น **·**  ลาโดกา **·**  โอเนกา **·**  ไซมา |
| อเมริกาเหนือ | เกรตซอลต์ **·**  เกรตแบร์ **·**  เกรตเลกส์ **·**  พีระมิด |

 |

 |